Belydenishooftrekke – Gereformeerde Kerk Vereeniging
(2017 08 27 2e) Die Here voorsien ruim – ons kan vertrou 2 Kon 4v43btot44 ♪
Posted on	August 27, 2017 in 1-2 Konings, Belydenishooftrekke, Geloofsvertroue, Pinkster, Preke
Wanneer het ‘n mens genoeg? Die een wat arm is, het nooit genoeg geld nie – die een wat ryk is, ook nie. Die kind wat ‘n tyd lank honger gely het, sal alles wat voorkom, verorber. Nooit sal hy voel hy het genoeg nie. Die ma van ‘n tienerseun besef al die kos is nie genoeg vir haar seun nie. Hy bly honger.
Elisa se slaaf het soos ‘n tienerseun se ma gevoel toe Elisa hom opdrag gee: “Gee dit vir die mense om te eet.” Hy het gepraat van die twintig garsbrode en vars koringare wat die man van Baäl-Selisa aangebring het. Een mens moes drie garsbrode eet om versadig te word. In die slaaf se skoene sou ons ook sê: “Hoe kan ek die bietjie kos aan ‘n honderd man voorsit?” Twintig garsbrode was nie eens genoeg om ‘n honderd man lus te maak nie.
Die profeet se antwoord gee ons weer in vanaand se tema: Die Here voorsien ruim – ons kan vertrou. Ons let op twee hoofgedagtes: (1) genoeg vir 100 manne; (2) genoeg vir ons
(2017 08 20 2e) Belydenishooftrekke – net wie glo, behaag God Heb 11v1tot6 ♪
Posted on	August 20, 2017 in Belydenishooftrekke, Geloofsvertroue, Hebreërs, Preke
Hoe kan ‘n nietige mens die Here wat alles en almal geskep het, tevrede stel? Hoe kan ‘n sondige mens waag om voor die Heilige God te gaan staan?
In die gedeelte wat ons saam gelees het, het ons verneem van ’n man wat die Here nie behaag het nie, maar ook van manne wat die Here wél behaag het. Wat maak die verskil tussen mens en mens? Hoe onderskei die Here tussen dié wat Hom behaag en dié wat dit nie doen nie? Die antwoord van ons fokusgedeelte is: Net wie glo, behaag God.
Dit is geen verrassing dat die geloof baie spesifiek in ons belydenisskrifte aan die orde kom. Art 22 van die NGB handel oor die regverdiging deur die geloof. ‘n Groot deel van die HK handel oor die geloof: in So 7 sien ons die geloof is noodsaaklik en wat dit behels; So 8 – 22 die inhoud van die geloof; So 22 en 23 beskryf wat geloof wel is en ook nie is nie; So 25 – 30 versterking van die geloof deur die sakramente en So 31die bewaring van die geloof deur die kerklike tug. Vanaand sê die Here in sy Woord vir ons: net wie glo, behaag God. Ons let op twee hoofsake: (1) wat geloof is en (2) geloof is onontbeerlik